מור פרנק

שמאל|ממוזער|250px|יואב היימן (למעלה) וארז שפריר (למטה), בהצגה "משחיז הסכינים הסיני", בתיאטרון החאן, 2009
מור פרנק (נולדה ב-12 באוגוסט 1970) היא במאית ודרמטורגית ישראלית. מרבית עבודותיה מתבססות על המחזת טקסטים קאנוניים (דיבוקים, הוא הלך בשדות, הזהו אדם, הדבר) ותרגום בימתי לטקסטיים ספרותיים (עיבודים לסיפורים מאת חוליו קורטאסר, ניסים אלוני, ליליאנה הקר, מאיר שלו, עמוס קינן, א.ב. יהושע)

קורות חיים
מור פרנק נולדה לדבורה ולעמי פרנק וגדלה בקיבוץ רעים שבנגב המערבי. סבה, משה פרנק, שימש כתאורן בתיאטרון הבימה בשנות החמישים. לימים הקדישה פרנק לסבה את הצגתה הראשונה שעיבדה וביימה בתיאטרון הבימה, "המוות ישב לידי".

בשנים 1995-1992 סיימה פרנק תואר ראשון בחוג לתיאטרון, במגמה לבימוי, אוניברסיטת תל אביב. במקביל ללימודיה, החלה לכתוב ולביים הצגות לילדים ולנוער. ב-1997-8 למדה אצל דודי מעיין בתיאטרון עכו. ב-2000 חזרה פרנק לאוניברסיטה ללימודי תואר שני בבימוי וסיימה בהצטיינות את לימודיה. חנן שניר, במאי הבית של תיאטרון הבימה, הזמין אותה לשמש כדרמטורגית בהצגה "קופסה שחורה" בבימויו וכן להשתתף בפרויקט במאים צעירים, הנשען על יצירותיו של נסים אלוני. היא עיבדה את "סיפורי הינשוף" מאת אלוני להצגה מינימליסטית של שחקן ובובה, והפרויקט הועלה לסירוגין בתיאטרון הבימה ובתיאטרון החאן. בעקבות כך המשיכה פרנק לביים בחאן תחת ניהולו האמנותי של מיקי גורביץ'. מאז ביימה בו עוד חמש הצגות: "הזמרת קירחת יותר", "שלוש נשים מחכות", "משחיז הסכינים הסיני", "המקצוען" ו"הזהו אדם". מרבית ההצגות אף עובדו על ידה. בשנים 2002-2000 למדה לתואר שני בחוג לתיאטרון, מגמת בימוי, אוניברסיטת תל אביב וסיימה בהצטיינות.

ב-2008 הוזמנה פרנק על ידי אילן רונן, מנהלו האמנותי של תיאטרון הבימה, ליצור הצגה עבור פסטיבל ישראל 2009 מאסופת סיפורי דיבוק מהמאה ה-16. פרנק התבססה בעבודת הכתיבה על מחקרו של פרופסור יורם בילו ויצרה הצגה המורכבת משמונה סיפורי דיבוק, כשכל אחד מועבר לבמה בסגנון תיאטרלי שונה - תיאטרון בובות אכזרי, תיאטרון תנועה, תיאטרון סיפור ועוד. ההצגה "דיבוקים" הוצגה במסגרת פסטיבל ישראל 2009 בירושלים ובתיאטרון הבימה.

כיום (2024) מלמדת משחק ובימוי בסטודיו למשחק ניסן נתיב ובמכללת סמינר הקיבוצים.

בין יצירותיה
 "הגשם של סבא אהרן", מאת מאיר שלו. עיבוד, בימוי ומילים לשירים – מור פרנק. תיאטרון הקרון. ההצגה הועלתה בפסטיבל חיפה הבינלאומי להצגות ילדים 2017 וזכתה בפרסים:
 פרס המוזיקה
 פרס העיצוב
 פרס ההצגה הטובה ביותר.
 מנימוקי השופטים לפרס:

"שפה בימתית יצירתית, מלאת מעוף, מינימליסטית ומתפתחת כאחד. כל האלמנטים שיוצרים את ההצגה, מוזיקה, תאורה, עיצוב חלל ודמויות, השתלבו יחד לכדי שפה בימתית מעוררת. שלישית שחקנים מלאת חדוות יצירה ועשייה בעבודת משחק מלאת פרטים ודקויות. כל זאת מנוצח ביד בוטחת על ידי עבודת בימוי מדויקת ומקורית".

כמו כן השתתפה ההצגה בתחרות פרס הבמה להצגות ילדים ונוער 2018 וזכתה בפרסים:
 פרס ההצגה הטובה ביותר
 פרס הבימוי
 פרס העיצוב
 פרס עיצוב התאורה
 "הוא הולך בשדות" - עיבוד (עם אבנר בן-עמוס) ובימוי על פי מחזהו וספרו של משה שמיר, קבוצת תיאטרון רות קנר, מוזיאון תל אביב.
 "דיבוקים" - כתיבה ובימוי על פי סיפורי דיבוק מן המאה ה-16, תיאטרון הבימה עבור פסטיבל ישראל.

על דרך יצירתה
חלק ניכר מעבודות הבימוי של פרנק מתבססות על יצירות ספרותיות אותן היא מעבדת לבמה; את מרכז הבמה היא שומרת תמיד לשחקן ולמילה. שתיים מיצירותיה נוגעות בטקסטים מרכזיים בתרבות הישראלית: "הזהו אדם" מאת פרימו לוי, ו"הוא הלך בשדות" מאת משה שמיר.

בעיבוד לבמה של הספר "הזהו אדם", המהווה אבן דרך בספרות השואה, מתמודדת פרנק עם הדילמה הבלתי פתורה – איך ניתן להציג את השואה על במה. ואכן, ההצגה אינה "עולה" על הבמה, היא מתקיימת אך ורק בדמיונו של הצופה, ללא עזרים חיצוניים כגון תפאורה או סאונד, רק בעזרת המילים, רק בעזרת השחקן; האדם. מכון "יד ושם" אימץ את ההצגה והיא מועלית בו בפני אנשי חינוך וצבא, וכן בפני בני נוער ברחבי הארץ.

בעיבוד לבמה של הספר והמחזה "הוא הלך בשדות", אשר ניסחו את החלום הציוני ועיצבו את דמות הצבר המיתולוגי, מנסה פרנק למצוא, באותם טקסטים עצמם, גם את שברו של החלום ואת תשליל דמותו של הצבר. זאת על ידי פירוק הטקסטים, עריכתם או הצבתם זה למול זה, ופירוק הדמויות כמעט עד כדי מחיקה, לטובת מגוון רב יותר של נקודות מבט. ההצגה נוצרה במסגרת "קבוצת תיאטרון רות קנר" והיא מועלית במוזיאון תל אביב.

 הצגות בבימויה 

 הצגה  תיאטרון  מחזאי  מעצב תפאורה  מעצב תלבושות  מעצב תאורה  מוזיקה  משחק  שנה  הערות כאן נמלה, רות קיבלתי תיאטרון הסימטה שרית גורן 2000 עיר הנמלים סמינר הקיבוצים מור פרנק על פי חיות טרף של חוליו קורטאסר דיתי אופק ידידיה ויטל, יואב ברטל, עמוס תמם 2003 דרמטורגיה: מור פרנק קופסה שחורה הבימה בימוי ומחזה: חנן שניר על פי עמוס עוז כנרת קיש נטע הקר יוסי בן נון אסנת פישמן, רמי הויברגר, עקב כהן 2002 דרמטורגיה: מור פרנק אני והוא תיאטרון הבימה במסגרת פסטיבל תיאטרונטו מור פרנק ומיכל ורד 2003 המוות ישב לידי הבימה שיתוף תיאטרון החאן מור פרנק על פי סיפורים מאת נסים אלוני ליאת רייכנברג-אורון ליאת רייכנברג-אורון אורי הוכמן ועופר עמרם 2004 ההצגה הייתה חלק מפרויקט אלוני בבימוי במאיות צעירות בשם "לוקאס, הכלה צייד הפרפרים והמוות". עיצוב בובות: עמית דרורי הדרך לעין חרוד פסטיבל עכו מיכל קפלן על פי עמוס קינן ליאת רייכנברג-אורון, לאה שץ ליאת רייכנברג-אורון, לאה שץ מרטין עדין רועי ירקוני שלום שמואלוב, יוסף סוויד, יורם יוספסברג, שרון רושינק 2004 ההצגה זכתה בציון לשבח על עבודת משחק האנסמבל הזמרת קירחת יותר תיאטרון החאן עיהוד לפי אז'ן יונסקו סבטלנה ברגר סבטלנה ברגר רוני כהן אבי בללי עירית פשטן, ניר רון, כרמית מסילתי-קפלן, אריה צ'רנר, פלורנס בלוך, לירון ברנס 2005האריה שאהב תותמשגב עורי הפקותסמדר שירבתיה סגל ומיכאל פיקאלה קולסניקמשה דץ, סמדר שיר וחזי שקדצחי נוי, גילי ורנר, קרן ראובן, נירית אהרוני ורקדניות הסטודיו של שרית אביצור/לימור שולב2005 שלוש נשים מחכות תיאטרון החאן רמו בינוזי פרידה קלפהולץ-אברהמי פרידה קלפהולץ-אברהמי רועי ירקוני עירית פשטן, פלורנס בלוך, מיכל שטמלר 2006 דיבוקים פסטיבל ישראל, הפקת תיאטרון הבימה מור פרנק על פי סיפורי דיבוקים מהמאה ה-16 מאור צבר מאור צבר ג'ודי קופרמן אבי בללי דב רייזר, יגאל שדה, יעל טוקר, דוית גביש, אפרת אביב, יפית אסולין 2007-8 דרמטורגיה: מיכל קפלן משחיז הסכינים הסיני תיאטרון החאן דני הורוביץ על פי נסים אלוני דנה צרפתי דנה צרפתי ג'ודי קופרמן רועי ירקוני ארז שפריר, שרון שטרק, ויטלי פרידלנד, כרמית מסילתי-קפלן, יהויכין פרידלנדר, יואב היימן 2009 מסיבה של אחרים אוניברסיטת חיפה מור פרנק על פי ליליאנה הקר 2010 ההצגה הוזמנה לשבוע הסופרים הבינלאומי והוצגה בנוכחות הסופרת הזהו אדם תיאטרון החאן מור פרנק על פי פרימו לוי ג'ודי קופרמן רועי ירקוני ניר רון 2011 ההצגה מוצגת בתיאטרון החאן, מוזיאון יד ושם וברחבי הארץ הוא הולך בשדות קבוצת תיאטרון רות קנר, מוזיאון תל אביב מור פרנק ואבנר בן-עמוס על פי משה שמיר כנרת קיש כנרת קיש ג'ודי קופרמן רועי ירקוני עדי מאירוביץ', שירלי גל, רונן בבלוקי, אסף דגני 2013 המקצוען תיאטרון החאן דושאן קובצ'ביץ' כנרת קיש דליה פן הלר ג'ודי קופרמן רועי ירקוני דודו בן זאב, יוסי עיני, יעל טוקר, אריה צ'רנר 2014 גן ריקי סטודיו למשחק ניסן נתיב דויד גרוסמן רות גוילי רות גוילי ג'ודי קופרמן תלמידי ניסן נתיב מחזור נ' 2015 רילוקיישן הפקה עצמאית בשיתוף קרן מור, יובל שרף וקבוצת זאפה מייק ברטלט  אלכסנדרה נרדי ג'ודי קופרמן שלומי שבן קרן מור ויובל שרף 2016 תרגום: יוסף אל-דרור הגשם של סבא אהרן תיאטרון הקרון מור פרנק על פי מאיר שלו תפאורה: כנרת קיש, עיצוב אובייקטים: מעין רזניק ג'ודי קופרמן בצלאל בורוכוב ורועי ירקוני גדי פור, בצלאל בורוכוב, גיא רון 2017 זכתה בפרס ההצגה הטובה ביותר בפסטיבל חיפה להצגות ילדים וכן בפרסי העיצוב והמוזיקה, ובפרס ההצגה הטובה ביותר בפרס הבמה לילדים ונוער 2018 וכן בפרסי הבימוי, העיצוב והתאורה. נראתה לאחרונה תיאטרון אורנה פורת גל סרי, אור רותם, בר אליקים רות מילר רות מילר ג'ודי קופרמן גל לב גל סרי, אור רותם, בר אליקים 2017 ההפקה זכתה בפרס ההצגה הטובה ביותר לנוער בתחרות פרס הבמה של עמותת אסיטז' והוזמנה להציג ב כאירוע הפתיחה של יום עיון בנושא בריונות ברשת אמסטרדם קבוצת החיפאית, תיאטרון חיפה מאיה ערד יסעור אלכסנדרה נרדי נעה לוריא רוני כהן אבי בללי שחקני החיפאית 2018 מאחורי העיניים תיאטרון חיפה עיבוד למחזה מאת נאוה סמל ארנה ברנט שמעוני ארנה ברנט שמעוני ג'ודי קופרמן יוסי בן נון אלמה דישי, בוניאל עופרי, רוני הדר. גרסה ערבית: מונא חווה, שאדן קנבורה, פידאא זידאן 2020 שתי הפקות מקבילות - גרסה בעברית ובערבית הדבר תיאטרון החאן עיבוד: ניל בארטלט על פי אלבר קאמי, נוסח הצגה אלי ביז'אווי אלכסנדרה נרדי ארנה ברנט שמעוני רוני כהן, וידאו ארט: נטע מוזס יוסי בן נון נטלי אליעזרוב, ניר רון, יהויכין פרידלנדר, יואב היימן, עירית פשטן, קובי זיסלין 2021 בתחילת קיץ 1970 תיאטרון החאן מור פרנק על פי אברהם ב. יהושע אלונה רודנב אלונה רודנב רוני כהן יהויכין פרידלנדר 2022 פוטוגרף 51 תיאטרון הקאמרי אנה זיגלר ערן עצמון ארנה ברנט שמעוני תאורה: נדב ברנע, וידאו ארט: נטע מוזס רועי ירקוני נטע גרטי, מיכה סלקטר, נדב אסולין, תום אבני, דויד בילינקה, אלון סנדלר, יואל רוזנקיאר 2023 תרגום: אלי ביז'אווי מרציפנים תיאטרון הבימה מאיה הפנר אלכסנדרה נרדי ארנה ברנט שמעוני רוני כהן דניאל סלומון ליא קניג, גילת אנקורי, אורי הוכמן, ריקי בליך 2024 לס; שירת הואדי, שתיקת התל מוזיאון תל אביב. המופע הוזמן להשתתף בפסטיבל מחול ותיאטרון בינלאומי בסיביו, רומניה. אמיר קסטרו, וידאו: אריק פוטרמן אורי אחינועם מופע בינתחומי בעקבות ה-7 באוקטובר, הועלה כמחווה לקיבוץ רעים על ידי קבוצת יוצרים מבית הגידול של הקיבוץ. כוריאוגרפיה: רונן יצחקי.

שמאל|ממוזער|250px|פלורנס בלוך בהצגה "שלוש נשים מחכות", בתיאטרון החאן, 2006
שמאל|ממוזער|250px|אורי הוכמן ועופר עמרם בהצגה "המוות ישב לידי", בתיאטרון הבימה (בשיתוף תיאטרון החאן), 2004

קישורים חיצוניים

 קורות חיים באתר קנלר
 מור פרנק באתר ייצוג
 מור פרנק באתר הבמה
 מור פרנק באתר תיאטרון הבימה
 ההצגה "הגשם של סבא אהרון", באתר תיאטרון הקרון
 ההצגה "אמסטרדם", באתר תיאטרון חיפה
 ההצגה "הוא הולך בשדות", באתר קבוצת תיאטרון רות קנר
 המחזה "גן ריקי", באתר הסטודיו למשחק ניסן נתיב

על ההצגה "לס; שירת הואדי, שתיקת התל"
 "סוכן תרבות" עם קובי מידן

על ההצגה "הזהו אדם"
 מור פרנק, "הזהו אדם?" מחשבות, באתר תיאטרון החאן, 3 בינואר 2012
 תכניה דיגיטלית של ההצגה "הזהו אדם?"
 דבורה שפירא נמיר, הזהו אדם תיאטרון החאן, באתר אגודת העיתונאים תל אביב
 שוש להב, "הזהו אדם?" ניר רון בהצגת יחיד מטלטלת, בחאן הירושלמי, באתר iwomen, 19 באוקטובר 2011
 אודי בן סעדיה, זהו אדם, באתר "במחשבה שנייה", 1 ביוני 2011

על ההצגה "משחיז הסכינים הסיני"

 צבי גורן, משחיז הסכינים הסיני – היה היה אלוני, באתר הבמה, 15 בספטמבר 2009

על ההצגה "שלוש נשים מחכות"
 מור פרנק חוזרת לביים בחאן, באתר הבמה, 25 בדצמבר 2006

 רוני תמיר, שלוש נשים מחכות , באתר אפוק טיימס ישראל, 21 במרץ 2007

על ההצגה "המוות ישב לידי"


על ההצגה "הזמרת קירחת יותר"
 מילאת ביברמן, הזמרת קירחת יותר, באתר "סל תרבות ארצי"

על ההצגה "רילוקיישן"
 צבי גורן, רילוקיישן - אצל האחות הגדולה, הבמה, 4 בספטמבר 2016

על ההצגה "בתחילת קיץ 1970"


קטגוריה:רעים (קיבוץ): אישים
קטגוריה:מחזאיות ישראליות
קטגוריה:מחזאים ישראלים
קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:ישראליות שנולדו ב-1970
קטגוריה:ישראלים שנולדו ב-1970